પાછલા મુકાબલાઓની જેમ જ વિજેન્દ્રસિંહ શરૂઆતથી જ છવાઈ ગયો હતો અને તેણે પોતાના હરીફને વાપસી કરવાની કોઈ તક આપી નહોતી. મુકાબલો સંપૂર્ણપણે એકતરફી રહ્યો હતો. રોયરે સમગ્ર મુકાબલા દરમિયાન પોતાનો બચાવ કરવામાં વ્યસ્ત રહ્યો હતો અને આ બધા વચ્ચે વિજેન્દ્રસિંહે જ્યારે પણ તક મળી ત્યારે મુક્કાઓનો વરસાદ વરસાવતો રહ્યો હતો. મુકાબલો આગળ વધવાની સાથે વિજેન્દ્રસિંહ વધુ અાક્રમક બનતો ગયો અને રોયર માટે મુકાબલામાં ટકી રહેવું મુશ્કેલ બની ગયું. ફ્રાંસના બોક્સરે છેવટે પાંચમા રાઉન્ડમાં વિજેન્દ્રસિંહ સામે ઘૂંટણ ટેકવી દીધા હતા.